ઉલ્લેખનીય છે કે, ૧૨ દિવસ પહેલાં હૈદરાબાદ યુનિવર્સિટીમાંથી પાંચ દલિત વિદ્યાર્થીઓની હકાલપટ્ટી કરી હતી. એમાંના એક, રોહિતે (૨૫) રવિવારે રાતે આત્મહત્યા કરી હતી. તે યુનિવર્સિટી કેમ્પસમાં આવેલી હોસ્ટેલમાં તેની રૂમમાં ગળાફાંસો ખાધેલી હાલતમાં મળી આવ્યો હતો. એનએસયૂઆઈના વિદ્યાર્થીઓએ કેન્દ્રીય માનવ સંસાધન વિકાસ પ્રધાન સ્મૃતિ ઈરાનીનાં નિવાસસ્થાનની બહાર પણ દેખાવો કર્યા હતા, પણ પોલીસે એમને ટાંગાટોળી કરીને હટાવ્યા હતા.